Herrschaft (territorium)
Et Herskab (tysk: Herrschaft) eller en Herlighed (hollandsk: Hoge heerlijkheid eller vrije heerlijkheid) var et delvist selvstyrende område i Det tysk-romerske Rige (indtil 1806) og nogle af nabolandene. 

Herskaberne blev styrede af lavadelige, fx herrer, riddere eller friherrer. Et herskab kan sammenlignes med et lensbaroni.

Tyske Forbund 
I Det Tyske Forbund (1815–1866) var enkelte af herskaberne repræsenteret i overhusene i nogle af stænderforsamlingerne eller landdagene.

Herskabet Hessenstein 
I det danske monarki var den nuværende kommune Panker i Østholsten kendt som Herrschaft Hessenstein. I slutningen af 1700-tallet og begyndelsen af 1800-tallet var området et Fideikommis under landgreverne af Hessen-Kassel. Siden 2013 har Donatus af Hessen administreret Godset Panker. 

I 1830'erne repræsenterede Carl af Hessen de fyrstelige hessenske godser (Herrschaft Hessenstein) i den holstenske stænderforsamling (en forløber for provinslanddagen i Slesvig-Holsten).

Tysk-romerske rige